Amapiano

Amapiano is 'n musiekgenre in Suid-Afrika wat in die 2010's ontstaan het. Die genre het ontwikkel uit house-musiek en word baie beïnvloed deur lokasies in Pretoria en Johannesburg. Die kenmerkende klavierklanke in die musiek is een van die redes wat die naam Amapiano geïnspireer het, wat "die klaviere" in Zoeloe beteken.

Amapiano is daardie unieke mengsel van jazz, deep house en lounge-musiek wat bekend is vir sy rustige tempo en kenmerkende klavierklanke. Dit gaan alles oor die diep baslyne en lirieke wat mens sommer vinnig kan laat saamsing. Dit is die tipe genre wat mens laat dans alhoewel die boodskap van die liedjie hartseer is.

Hoewel dit in Suid-Afrika begin het, het dit sedert 2019 die hele wêreld aan die dans gesit en is dit vandag ’n onmisbare deel van ons plaaslike musiektoneel. Die Suid-Afrikaanse musiekster Tyla is ook een van die sangers wat die genre wêreldwyd bevorder met haar trefferliedjie "Water" wat in 2023 op die topranglyste verskyn het.

 Verwysings